স্বৈরিণী বৈরিতা - একেবারে তিনসত্যি

ফাহমিদা আহমেদ মৌ
বোশেখের তপ্ত ঠা ঠা দুপুর দেখে আর উল্লাস জাগেনা সেই যে নির্ভয়ে হাঁটবার চিন্তায় প্যারিস রোড ধরে দেখে ফেলার ভয়নাই বেরুবেনা কেউ কাঠফাটা রোদ্দুরে

ইদানীং আর রবীন্দ্রও গাওয়া হয়না বড় সে সুর, সে তাল আর সে রাগ সব কেমন যেনো খাপ খায়না ঠিক

এখন আর বৃষ্টি দেখে দু'হাত বাড়িয়ে ভিজতে ইচ্ছে করেনা কেবলই ভ্রুজোড়া ঈষৎ কুঞ্চিত করে তাকিয়ে থাকি আর কিঞ্চিত তিরষ্কার আর শাপশাপান্ত করি

সেই নিহারিদি আর কুশীলব কে মনে আছে তোমার? মাঝে মাঝে কতইনা মনোমালিন্য তাদের নিয়ে তারপর বেলা শেষে নাক লাল করে বাড়ি ফিরতাম! নিহারিদি'র নাকি বিয়ে হয়েছে ইয়া মোটা এক পালোয়ানের সাথে

ও হ্যাঁ .... এখন কিন্তু আমি আর এলো চুলে বাইরে যাইনা তুমিতো নেই তাই.... ওতে কে টুক টুক করে ফুল গুঁজে দেবে বলো!?!

বাসা থেকে একটা পাত্র ঠিক করেছে মস্ত বাড়ি, টাটান্যানো গাড়ি আর দেখতেও হ্যান্ডসাম ছেলেটা বেশ ভালোওবাসে আমায়

কিন্তু কি করবো বলো.... আমারতো অতবড় ঘরে হাঁসফাঁস ধরে যাবে! আর গাড়ির থেকে রিক্সাই কি সুন্দর বাহন না! আর আমার কি অত কিউত ছেলেতে পোষাবে! তোমার মতো দুষ্টু আর পাজির পা ঝাড়াতেই যে অভ্যস্ত।

আচ্ছা শোনো.... এবার থেকে যতখুশি আমায় উত্যক্ত করো এই কানে ধরলুম আর তোমার কান টেনে দ্ব্যবো না যখন চাইবে তখন দেখা করবো কাওকে ডরাইনা নিহারিদি'র কথা মুখে আনবোনা আর নাক ফুলোবোনা কুশীলব এর সাথেও আড়ি দিয়েছি...একেবারে তিন আড়ি আর বালুচরেও খোলা পায়ে হাঁটতে চাইবো না একেবারে তিনসত্যি বলছি ......